Nuwe alzheimer-middel goedgekeur | Netwerk24
08 Junie 2021 14:29
Die middel Aduhelm van Biogen is die eerste nuwe een wat sedert 2003 vir die behandeling van die siekte goedgekeur is. Dit is ook die eerste middel wat daarop gemik is om die tydsverloop stadiger te maak.
Die FDA spesifiseer nie wie die middel mag gebruik nie. Dit is getoets in mense wat vroeë tekens van alzheimersiekte toon en voordat die siekte so gevorder het dat mense nie meer vir hulself kan sorg nie.
Die middel is egter nie getoets in mense wat reeds matige demensie het nie.
Die middel het ten doel om die siekte se tydsverloop te vertraag sodat pasiënte so lank as moontlik vir hulself kan sorg.
In die proewe het sommige van die pasiënte, wat die hoogste moontlike dosis ontvang het, swelling op die brein gehad. Dié pasiënte moes gemonitor word.